fastJSON - CodeProject 10,760,427 members (84,159 online) Sign in
Last Visit: 31-Dec-99 18:00 Last Update: 28-Jul-14 4:40Refresh« Prev1234567891011 Next » Aanmaning – toortsie.com
Oktober 1, 2018 September 29, 2018 ~ Toortsie
Ek dink ek is in die moeilikheid. Ek is bang vir ‘n aanmaningsbrief.
Eerstens mag dit dalk ‘n brief van bekommernis wees, want my Parkruntyd van voltooiing raak weekliks swakker.
Verder is ek bang dat hul gaan sê dat die motief vir my deelname bedenklik is. Want sien, ek maak mos geen geheim daarvan dat ek dit doen vir die lekker en die gesels nie. Ek pla die ander parkrunners!
My parkrungeskiedenis, of parkwalk indien jy dit so wil verkies, is as volg:
Die eerste week stap ek en manlief. Ons hou dit aanvanklik so agterlangs en steek so een vir een ‘n paar stappers verby, terwyl ek tog te lekker babbel met al wat voorkom.
Week twee was ietwat moeiliker, ons neem mos toe die honde saam. Nie ‘n goeie besluit nie, ek moes toe op hulle konsentreer, seker maak hulle pla nie die ander stappers nie, poefie nie in die pad nie, ens.
Op week drie besluit ek om een van die Parkrunvoorstelle baie ernstig op te neem, dat ‘n mens eerder te voet of met publieke vervoer daar moet aankom, om nie die verkeer onnodig te vermoei nie. Ek stap sommer van die huis af, baie vinnig, want dit is nogal ‘n entjie! Op ‘n galop daag ek ‘n minuut voor die tyd daar op, en met dieselfde galop spring ek weg. Totdat iemand opmerk dat ek vandag besonder doelgerig is. Net daar slaan ek brieke aan en raak aan die gesels en pla mense wat van agter af wil verbykom, net om oor ‘n rukkie weer te galop tot by die volgende geselsie. En natuurlik stap ek toe weer mooi terug huis toe en gesels met al wat leef en beef wat ek langs die pad kry.
Op week 4 het ek gaste vir ontbyt. Toe hulle vertrek, spring ek met ‘n vaart in die kar, ry met die kortste (en stadigste) pad tot by die parkrun, wat toe alreeds ‘n paar minute tevore begin het. Ek parkeer, storm by die wegspringplek verby en draf so vinnig ek kan, wat ek op my oudag nie meer mag doen nie, tot by die laaste stappers, want ek is nog bang vir verdwaal ook! En dáár vind ek weer ‘n maatjie vir ‘n praatjie.
As ek nou mooi terugdink, het ek my by week 4 nie te vrot gedra nie, ek dink nie ek het in iemand se pad geloop nie. Dalk is daar nog ‘n bietjie grasie vir my!
Reg! Ek sal my sokkies nou mooi optrek. Ek belowe!
Maar minder gesels? Ek wonder darem?
‹ PreviousNie vir kinders
40 thoughts on “Aanmaning”
Oktober 1, 2018 om 6:39 vm
Fiks fikser fiksste Toorts
Oktober 1, 2018 om 7:24 vm
O nee ek kom heel laaste!
Oktober 1, 2018 om 8:06 vm
Ek moet nog my parkrun tekkies aantrek. Wil, maar dit bly ń gedagte, die doen kom nie daarby nie. Jy laat dit egter baie lekker klink. Die parkrun hier is hoeka op een van die wynplase.
Oktober 1, 2018 om 8:22 vm
Ek is mos mal oor stap en oor gesels en oor gesellige samesyn. Die parkrun bied dit alles vir my en 5 km is regtig nie moeilik nie. By ons is dit oor ‘n plat terrein, so daar is nie eers ‘n ou bultjie nie! Dis regtig lekker, neem ‘n vriendin saam en gaan geniet dit. 🙂
Oktober 1, 2018 om 8:23 vm
Jy moet jou eers registreer op die parkrun se webblad, en dan besluit jy: Hierdie Saterdag gaan ek dit doen, en whalla, daar gaan jy. 🙂 ‘n Mens registreer net die heel eerste keer, en dan druk jy jou strepieskodekaartjies uit, want jy moet een van hulle hê, en dis al. So maklik soos dit.
Oktober 8, 2018 om 4:54 vm
Hierdie eerskomende Saterdag sal ek die “just do it” ding doen. Sal in die week registreer.
Oktober 8, 2018 om 6:59 vm
Mooi man! Onthou om te kom vertel.
Oktober 9, 2018 om 11:38 vm
Klaar geregistreer. Sal Saterdag alleen gaan, maar vanaf die volgende Saterdag gaan my dogter saam
Oktober 9, 2018 om 3:07 nm
Dis regtig lekker.
Oktober 1, 2018 om 9:31 vm
Moenie die Towerinne soontoe vat nie. Dit sal ontaard in ‘n park crawl.
Sjoe! Dit klink opwindend! 🤪
Oktober 8, 2018 om 4:53 vm
Hahaha, mag dalk katastrofiese gevolge he
Oktober 8, 2018 om 8:32 vm
Oktober 1, 2018 om 8:59 vm
Ek het seker ‘n jaar terug laas geparkwalk. My verskoning vir die laaste paar maande is dat ek my kind moet gaan haal by swem, half 9. Dis n simpel tyd. Ek hou ook so van die gestap en gesels, my pa wil kom saamstap. Dan moet sussa maar bietjie by die swembad wag tot ma en oupa klaar gesels het….
Dit klink na ‘n geldigeb rede! 😁 ‘n Mens wil ook nie hê sy moet alleen daar sit en wag nie.
Oktober 1, 2018 om 9:35 vm
Jou rekord lyk nog beter as myne, want my parkwalk word gedikteer deur die weer. Die vorige naweek het ons egter die lekker weer opgebruik vir die Trafalagar Conservancy Walk en Saterdag was dit so mislik koud dat my arme kind wat die naweek kom kuier het, nie eens kans gekry het om te gaan visvang nie.
Oktober 1, 2018 om 9:43 vm
Hierdie rekord sluit ook ‘n hele paar no go’s in. Maar Saterdag moet julle my dophou, dan gaan ek die rekord slaan, want net daarná moet ouma ry om twee ekstra soesiale kuiergaste te loop haal.
Oktober 1, 2018 om 9:45 vm
Oktober 1, 2018 om 9:37 vm
O en ek wou nog vir jou gesê het – jy het my laat skrik. Jy weet, in mydae, wanneer ‘n vrou gedink het sy is in die moeilikheid, het dit heeltemal iets anders beteken.
Oktober 1, 2018 om 9:44 vm
Maar vir al wat jy weet ís ek in die moeilikheid! 😂💃👠
Oktober 1, 2018 om 9:46 vm
Oktober 1, 2018 om 10:04 vm
Oktober 1, 2018 om 3:06 nm
Ek het so gehoop dat die towerinne elke Saterdag die parkrun sal doen. ‘n Landwye ervaring, jy weet!
Oktober 1, 2018 om 9:47 vm
Daar is ‘n hele paar wat wel draf / walk.
Oktober 1, 2018 om 2:34 nm
Bhahahahaaaaaaa, goeie ene Hester😂
Oktober 1, 2018 om 2:59 nm
Toe trap Hester ‘n teer snaartjie raak!
Oktober 1, 2018 om 10:43 vm
Toorts as jy nou skielik met jou babbelbekkie toegepleister gaan parkrun in jou geweste, gaan daar rekords opgestel word soos jou dorp se mense weghol denke die stil jy is ‘n zombie. As iemand jou wil aanmaan, groet vriendelik en knoop die volgende gesels aan. Wed jou daar is iemand wat dankbaar is om liewer deur “wat het ek gedink doen ek”-oomblik in die parkstap, te gesels. Ek dink jy is ‘n tonikum. Lekker week.
Oktober 1, 2018 om 11:09 vm
Dankie! Jy gee my woema! Maar HIERDIE Saterdag moet jy my dophou, jy gaan net ‘n stofstreep sien, want net daarná gaan ek my kleinspan haal. 🤪
Oktober 1, 2018 om 11:15 vm
Jy weet, ek is so ernstig besig dat ek nie eers die fotograaf raaksien nie!
Oktober 1, 2018 om 12:22 nm
Net solank jy nie hoor wat dié wat verby wil kom te sê het nie… is alles piekfyn. Ek hoor mos wat sê die klomp bergfietsryers op die erf van die stadiges wat net in die pad is. 😁😁😁 Wees net jouself Toorts, liewe land…. they can leave it or take it.
Oktober 1, 2018 om 1:41 nm
Gelukkig is ek mos doof. 😁
Oktober 1, 2018 om 1:01 nm
Ten minste gaan jy nog!
Oktober 1, 2018 om 2:36 nm
Ai Toorts ek is opslag moeg…ek wag daat by die eindpunt in my kar vir jou dan praat ons n versie….
Eendag ad my rug reg is kom ek spesiminjaal soontoe om deel te neem. Intussen op en af ek maar tussen my huisie en die shofar fabriek….darem gemiddeld 5500 tree n dag
Oktober 1, 2018 om 3:00 nm
Ek dog ek het jou moeg gepraat. 😁
Oktober 2, 2018 om 9:12 vm
Nee wat, ons Toortsie moet net haarself bly! ń Positiewe-lag-gesels mens; ons land het mense soos jy broodnodig.
Oktober 2, 2018 om 9:30 vm
Dankie. Jy is ‘n engel. 😁
Maar hou my eerskomende Daterdag dop. PB! Personal best!
Oktober 2, 2018 om 9:44 vm